kardosdrur/scandi-wiki huggingface dataset:
Margaret Clunies Ross

Margaret Clunies Ross (født 24. april 1942 i Adelaide) er en australsk religonsforsker og professor ved Centre for Medieval Studies i engelsk sprog og tidlig engelsk litteratur på Sydney Universitet i Australien. Hun studerede ved Somerville College (Oxford). Uddannet fra Universitetet i Adelaide, fil. dr. Hc fra universitetet i Gøteborg. Tidligere ansat ved Kungl. Gustav Adolfs Akademi, Uppsala. Hendes forskningsområde omfatter studier i norrøn litteratur herunder især Nordisk mytologi, oldislandsk poesi, tidlig nordisk poesi og poetik; medievalisme, især den oldnordiske poesis indflydelse på europæisk litteratur og kultur efter renæssancen og forskningshistorie i relation til studier i angelsaksisk, nordisk og gotisk kultur i 17. og 18. århundrede.

Publikationer i udvalg 
 (2004): Amanda J. Collins & Margaret Clunies Ross; The Correspondence of Edward Lye, Publications of the Dictionary of Old English vol. 6. Toronto, Pontifical Institute of Medieval Studies
 (2004): Supplement (25 s.) til Skaldic Poetry of the Scandinavian Middle Ages 2. udg., Tarrin Wills, Margaret Clunies Ross, Kari Gade, Edith Harold, Guthrun Nordal & Diana Whaley
 (2003): Old Norse Myths, Literature and Society, red. Margaret Clunies Ross. The Viking Collection 14. Odeuse, University Press of Southern Denmark
 (2002): Skaldic Poetry of the Scandinavian Middle Ages. (red.) Diana Whaley, Margaret Clunies Ross, Kari Gade, Edith Marold, Guđrún Nordal & Tarrin Wills. 2nd. rev. edn. Sydney, Centre for Medieval Studies.
 (2000): Old Icelandic Literature and Society, red. Margaret Clunies Ross. Cambridge Studies in Medieval Literature 42. Cambridge, Cambridge University Press.
 (1998): The Norse Muse in Britain, 1750-1820. Trieste, Edizioni Parnasso.
 (1994 & 1998): Prolonged Echoes. Old Norse Myths in Medieval Northern Society, 1: The Myths and 2: The Reception of Norse Myths in Medieval Iceland. The Viking Collection 7 and 10. Odense, Odense University Press.

Referencer 

Religionsvidenskabsfolk
Nordisk religion
Faglitterære forfattere fra Australien
Personer fra Adelaide
John Lindow

John Lindow (født 1946) er en amerikansk religionsforsker, folklorist og professor ved institut for Studier i skandinavisk middelalder og folklore ved Berkerley Universitet i Californien. I 1972 fik han en Ph.d. grad i germansk sprog og litteratur fra Harvard, og i 1981 blev han ansat i sin nuværende stilling på Berkeley. Lindows værker omfatter bl.a. en håndbog i Nordisk mytologi Norse Mythology: A Guide to the Gods, Rituals, and Beliefs.
John Lindows hovedarbejdsområde er norrøn litteratur med fokus på mytologi og poesi, skandinavisk folklore og legender, og  finno-ugrisk folklore. Hans metodiske fokus er fortolkning af tekst i social og historisk kontekst.

Publikationer i udvalg 
Bogudgivelser:

(2014): Trolls: An Unnatural History. London: Reaction Books.

(2001): Norse Mythology: A Guide to the Gods, Heroes, Rituals, and Beliefs. Oxford: Oxford University Press, 2002. Ny udgave af Handbook of Norse Mythology. Santa Barbara, Denver and London: ABC-Clio.

(2000): Medieval Folklore: An Encyclopedia of Myths, Legends, Tales, Beliefs, and Customs. red. Carl Lindahl, John McNamara & John Lindow. Santa Barbara, Denver and Oxford: ABC-Clio.

(1997): Murder and Vengeance Among the Gods: Baldr in Scandinavian Mythology. FF Communications, 262. Helsinki: Akademia Scientiarum Fennica.

(1998): Scandinavian Mythology: An Annotated Bibliography, Garland Publishing.

(1985) Old Norse-Icelandic Literature: A Critical Guide. red. John Lindow & Carol Clover. Cornell Univ. Press, -- Genudgivet fra University of Toronto Press, 2005.

(1978): Swedish Legends and Folktales, UC Press.

(1976): Comitatus Individual and Honor: Studies in North Germanic Institutional Vocabulary, UC Press.

Seneste artikler:
 "Akkerisfrakki: Traditions Concerning Óláfr Tryggvason and Hallfreddr Óttarsson vandraskáld and the Problem of the Conversion." Journal of English and Germanic Philology 108 (2007): 64-80.

 "Poets and Poetry in Myth and Life: The Case of Bragi." In Old Norse Religion In Long-Term Perspectives: Origins, Changes And Interactions: An International Conference in Lund, Sweden June 3-7, 2004. Vägar till Midagård, 8. Ed. Anders Andrén, Kristina Jennbert, and Catharine Raudvere (Lund: Nordic Academic Press, 2006), 21-25.

 "Cultures in Contact." Old Norse Myths, Literature and Society, ed. Margaret Clunies Ross. The Viking Collection, Vol. 14. (Odense: University Press of Southern Denmark, 2003), 89-109.

 "Myth Read as History: Odin in Snorri Sturluson's Ynglinga Saga." Myth: A New Symposium, ed. Gregory Schrempp and William Hansen. (Blomington and Indianapolis: University of Indiana Press, 2002), 107-123.

 "The Tears of the Gods: A Note on the Death of Baldr in Scandinavian Mythology." Journal of Englush and Germanic Philology 101 (2002): 155-169.

 "Norse Mythology and the Lives of the Saints." Scandinavian Studies 73 (2001): 437-456

Referencer

Litteratur 
 Lindow, John (2001). Norse Mythology: A Guide to the Gods, Heroes, Rituals, and Beliefs. Oxford University Press. .

Religionsvidenskabsfolk
Nordisk religion
Folklorister
Faglitterære forfattere fra USA
Gro Steinsland

Gro Steinsland (født 1945) er professor i religionshistorie (Dr. fil) ved Oslo Universitet. Hendes forskningsområde er religion og kultur i vikingetid og nordisk middelalder. Gro Steinsland har publiceret en række artikler og bøger med emner der omhandler før-kristen religion, og hun betragtes i dag som en af Norges fremmeste eksperter på dette område.

Publikationer i udvalg 
Bogudgivelser:
 (2005): Norrøn religion. Myter, riter, samfunn
 (2000): Den hellige kongen. Om religion og herskermakt fra vikingtid til middelalder
 (1999): Voluspå, Gjendiktning og kommentar, sammen med Preben Meulengracht Sørensen
 (1997): Eros og død i norrøne myter
 (1994): Menneske og makter i vikingenes verden, sammen med Preben Meulengracht Sørensen
 (1989): Det hellige bryllup og norrøn kongeideologi. En analyse av hierogami-myten i Skírnismál, Ynglingatal, Háleygjatal og Hyndluljód. Dr.avhandl. UiO
 (1986): Kvinnen i norrøn mytologi. Bilde og virkelighet. Kvinnen i historien, litteraturen og kunsten, virkelighet og myte. NAVF arbeidsnotat 1/1986, red. Aina Schiøtz, Oslo, 21-30. 
 (1982): Den skjulte tradisjon i norrøn religion
 (19??): Kristus som serierrik hersker, sammen med Preben Meulengracht Sørensen
Bøger – redaktør/medforfatter:
 (2006): Transformasjoner i vikingtid og norrøn middelalder, Møteplass Middelalder, (red), Oslo
 (2004): Draumkvedet og tekster fra nordisk middelalder, Verdens hellige skrifter, Oslo.
 (2003): Voluspå og andre norrøne helligtekster, Verdens hellige skrifter, Oslo.
 (1999): Religion och samhälle i det förkristna Norden, red. Drobin, Schjødt, Steinsland, Sørensen, Sth..
 (1994): Myte og ritual i det førkristne Norden, red. Schjødt, Drobin, Pentikäinen, Steinsland, Sørensen, Odense.
 (1992): Fokus på kvinner in middelalderkilder, red. Sellevold, Mundal, Steinsland, Skara.
 (1991): Nordisk hedendom – et symposium, Odense.
 (1986): Words and Objects. Towards a Dialogue between Archaeology and History of Religion, Oslo, Oxford.

Referencer

Eksterne link 
 UiO: Præsentation 
 Præsentation på Forskning.no 
 Den hellige kongen – og hans kvinne , kronikk i Aftenposten, 2000

Religionsvidenskabsfolk
Faglitterære forfattere fra Norge
Nordisk religion
Norsksprogede forfattere fra Norge
Circuit bending

Circuit bending ("kredsløbs-bøjning") er blevet et etableret udtryk for indgreb i de oprindelige elektroniske kredsløb i blandt andet legetøj og musikinstrumenter ved kortslutninger, pålodning af potentiometre eller anden manipulation for at opnå andre virkninger end oprindelig tiltænkt. Inden for musikken har sådanne metoder især været anvendt i den såkaldte støjmusik (støjrock, en. noise music)

Fremgangsmåde
Circuit bending af et apparat der kan frembringe lyde involverer ofte adskillelse med efterfølgende undersøgelser, "trial and error", af hvilke muligheder der findes for at frembringe nye lyde, lydeffekter eller støj. Man kan søge at ændre kredsløbets modstand eller kapacitet med små stumper ledning, eller lodde separate komponenter ind i kredsløbet; de kan så eventuelt føres ud på kabinettet så det er muligt at regulere under fremførelsen.

Filosofi
Der er også circuit-benders der nærmest betragter det de gør ud fra en filosofisk synsvinkel. I en video beskriver nogle kunstnere deres aktivitet som at oplede parallelle verdener der ikke skulle eksistere

Se også
 Reverse engineering – Eksperimentel musik

Referencer

Eksterne henvisninger 

 En hjemmeside med mange lydeksempler og uddybende forklaringer (Johannesson.dk)
 En lille video  hvor den håndværksmæssige side af circuit bending bliver demonstreret.

Elektronik
Musik
Landkreis Nürnberger Land

Landkreis Nürnberger Land er den østligste landkreis i det  bayerske Regierungsbezirk Mittelfranken. Nabolandkreise er mod nord landkreisene Forchheim og Bayreuth, mod øst  Landkreis Amberg-Sulzbach, mod syd Landkreis Neumarkt in der Oberpfalz og mod vest landkreisene Roth og Erlangen-Höchstadt samt den  kreisfri by Nürnberg.

Geografi 
Området ligger i forlandet til Fränkischen Alb, og store dele er skovbevokset. Den største flod er Pegnitz, som løber ind i landkreisen fra nordøst, nord for Neuhaus an der Pegnitz, og løber mod syd. Vest for  Pommelsbrunn drejer den mod vest , og løber blandt andet gennem byerne Hersbruck og Lauf an der Pegnitz og forlader igen kreisområdet i vest ved bygrænsen til Nürnberg.

Byer og kommuner 

Landkreis Nürnberger Land omfatter  27 kommuner, herunder fem byer og tre købstæder.
Kreisen havde   indbyggere pr.

Eksterne henvisninger 

 Landratsamt Nürnberger Land
American Expeditionary Force

American Expeditionary Force (AEF), aktiv fra 3. maj 1917 til 1919, var de amerikanske militærstyrker, som blev sendt til Europa under første verdenskrig.

AEF kæmpede i Frankrig det sidste år af den første verdenskrig mod de tyske styrker i samarbejde med franske og allierede styrker.

AEF støttede den franske armé på vestfronten under Aisne offensiven ved Chateau Thierry og Belleau Wood i juni 1918 og deltog i større aktioner i Saint-Mihiel offensiven og Meuse–Argonne offensiven i efteråret 1918.

De amerikanske styrker blev ledet af den amerikanske general John Pershing.

1. verdenskrig
USA's militær
John Adams (flertydig)

John Adams kan henvise til:

Personer 
 John Adams – USA's anden præsident i perioden 1797-1801.
 John Adams (komponist) – amerikansk komponist.
 John Adams (mytterist) – en af mytteristerne på Bounty
 John Adams Dix – en amerikansk politiker fra New York.
 John Quincy Adams – USA's sjette præsident i perioden 1825-1829

Se også 
 John Adams (bog) – biografi om den anden amerikanske præsident fra 2001 af David McCullough
 John Adams (tv-serie) – miniserie fra 2008, baseret på McCulloughs bog
Scharfenbergkobling

Scharfenbergkoblingen (Tysk: Scharfenbergkupplung eller Schaku) er måske den mest almindelige fuldautomatiske togkobling i Europa. Koblingen blev designet i 1903 af Karl Scharfenberg i Königsberg. Både mekanisk, magnetisk og pneumatisk sammenkobling/frakobling sker automatisk.

Eksterne henvisning 

 Om Scharfenbergkobling, Voith

Jernbanemateriel
Mosaisk Vestre Begravelsesplads

Mosaisk Vestre Begravelsesplads er en jødisk kirkegård nær Vestre Kirkegård i København. Den ligger i sydhavnskvarteret tæt på Vesterbro og syd for Carlsberg Station.

Kapellet er tegnet af Frederik L. Levy.

Kendte personer begravet på begravelsespladsen

Se også 
 Mosaisk Nordre Begravelsesplads

Litteratur 
 Elias Levin: Jødiske gravstene på Mosaisk Vestre begravelsesplads = Jewish tombstones on Mosaisk Vestre cemetery, Copenhagen, Denmark, 4 bind, København 1986-2003.

Eksterne henvisninger 
 
 

Begravelsespladser i Danmark
Jødedom i Danmark
Etableret i 1886
Kongens Enghave
Ken Akamatsu

er en japansk mangaka fra Tokyo.

Han opnåede stor succes med sin manga Love Hina, som udkom i Weekly Shonen Magazine i Japan. Serien blev udgivet i 14 bind og løb fra 1998 til 2001 og har indtil nu solgt over 6 millioner kopier i Japan alene og har modtaget Kodansha Manga Award for shounen i 2001. Akamatsu har inddraget elementer fra sin egen livserfaring til historien, og dette siges at give mangaen en unik stemning og gør den til en hel speciel oplevelse at læse, især for ikke-asiatiske læsere som ikke kender meget til asiatisk kultur. Serien blev udgivet i USA i 2002, og er vel modtaget i de landen den blev udgivet i.

Ken Akamatsu er gift med 'Kanon' Akamatsu, tidligere sanger og idol. I øjeblikket arbejder han på sin seneste mangaserie, Negima! Magister Negi Magi, som er hans længste serie indtil videre, og er som Love Hina også blevet lavet som en animeserie.
 
Samtidig med hans arbejde på Negima-mangaen hjælper han også med live-action serien Negima!.
.

Mangaer 
 Itsudatte My Santa!
 A.I. Love You
 Love Hina
 Negima! Magister Negi Magi
 UQ Holder
 Hito Natsu no Kids Game
 Mao Chan

Anime-serier 
 Love Hina
 Negima! Magister Negi Magi
 Ground Defense Force! Mao-chan (historie, figur design)
 Itsudatte My Santa!

Referencer

Links 
 AI Love Network へ ようこそ! (AI Love Network he yōkoso!) – Ken Akamatsu's personlige side 
 Ken Akamatsu på Anime News Network
 赤松佳音のオフィシャルWEBサイト Akamatsu Kanon no Ofisharu WEB Saito "Kanon (Mrs. Akamatsu) Official Web Site" 
 Ken Akamatsu Forums (Fan site)

Mangaka
Tegnere fra Japan
Personer fra Tokyo
Negima! Magister Negi Magi

"Negima!" og "Negima" omdirigere hertil. For spin-off serien, se Negima!?.Negima! Magister Negi Magi, kendt i Japan som , er en manga- og animeserie af Ken Akamatsu (kendt for bestselleren Love Hina). Mangaen bliver i øjeblikket udgivet af Kodansha, i serieform i Shōnen Magazine, i Japan. Del Rey Manga udgiver den engelske oversættelse i USA og Canada. I England bliver den udgivet af Tanoshimi.

Anime'en, der blev vist på tv i første halvdel af 2005, er produceret af Xebec og udgivet i USA af Funimation Entertainment. Yderligerer to OVA'er blev udgivet, produceret af Shaft og GANSIS, der også stod bag en alternativ fortælling af serien, kendt som Negima!. Det tredje set af OVA'er, kaldet Mahō Sensei Negima!: Shiroki Tsubasa Ala Alba, blev udgivet sammen med Mahō Sensei Negima! afsnit 23, 24 og 25, og dækker over kapitel 176 til 183 af den originale manga. Det fjerde OVA-sæt dækker Journey to Magic World'' aktet, og bliver udgivet sammen med den originale manga, startende med bind 27 den 17. september 2009.

Referencer
Liar Game

er en japansk manga skrevet og tegnet af Kaitani Shinobu. Serien er ongoing og startede 2005 udgivet af Weekly Young Jump. Senere er der blevet lavet en live drama som første gang blev vist på tv den 14. april 2007.

Plot 
Nao Kanzaki, en ærlig studerende, modtager 100 millioner yen (omkring $1.000.000) og en invitation til at deltage i et spil kaldet "Liar Game Tournament". Da Nao hurtigt bliver snydt af sin modstander, tyer hun til den før-dømte svindler Shinichi Akiyama for hjælp til at få sine penge tilbage. Selvom Akiyama er tøvende går han med til at hjælpe Nao, på betingelse af, at de både stjæler Naos stjålne penge og modstanderen Fujisawas penge og at Akiyama får halvdelen af pengene som betaling.

Det lykkes Akiyama at få alle pengene og vinder første runde af spillet for Nao. Men da spilles syntes ovre, dukker nye runder frem, og hvis man taber står man i bundløs gæld til Liar Game-firmaet. Tilgengæld kan man med sine vundne penge efter hver runde 'købe' sig fri af spillet. Nu prøver Akiyama og Nao at vinde hver runde af spillet for at købe taberne fri og afsløre Liar Game-organisationens sande ansigt.
D-Von Dudley

Devon Hughes (født 1. august 1972) er en amerikansk pensioneret professionel wrestler. Han er i øjeblikket på kontrakt med WWE, hvor han arbejder backstage som producent. Hughes kæmpede for Extreme Championship Wrestling (ECW) fra 1995 til 1999 og for WWF/E fra 1999 til 2005 og fra 2015 til 2016 som D-Von Dudley og Reverend D-Von. Han wrestlede i Total Nonstop Action Wrestling (TNA) fra 2005 til 2014 som Brother Devon og Devon.

The Dudley Boyz er karakteriseret ved deres uortodokse ring beklædning, hårdtslående stil og brug af borde i deres kampe, og er en af de mest succesrige tag team duo i professionel wrestlings historie. Anerkendt af TNA som 23-verdensmestre i tag team divisionen, og det første tag team hold optaget i TNA Hall of Fame. udover hans to TNA fjernsyns mesterskaber har Hughes vundet 25 store mesterskaber mellem ECW, WWE, TNA og New Japan Pro-Wrestling (NJPW). Begge Dudleys blev optaget i WWE Hall of Fame i 2018.

Professionel wrestling karriere

Træning og uafhængigt kredsløb (1991–1996) 
Hughes blev trænet af Johnny Rodz og begyndte at bryde i 1992 som konkurrent i uafhængige wrestling firmaer i Nordøstamerika

Extreme Championship Wrestling (1996–1999) 

I marts 1996 debuterede Hughes i Extreme Championship Wrestling, i et "houseshow" som "A-Train". Den 13. april 1996, ved Massacre på Queens Boulevard, kom Hughes tilbage som "D-Von Dudley" (nogle gange stavet "Devon"). Hans karakter var baseret på , den bibelske citerede lejemorder skildret af Samuel L. Jackson i filmen Pulp Fiction fra 1994. Dudley var rival med de andre medlemmer af The Dudley Brothers (hans kayfabe halvbrødre) og hævdede, at deres komiske narrestreger ikke var den måde, sande Dudleys skulle handle på. Han stod over for Buh Buh Ray Dudley ved flere lejligheder og besejrede ham ved Ultimate Jeopardy, men tabte til ham i november to remember. Dudley eliminerede Chubby Dudley og Dances with Dudley, før han sluttede sig sammen med Buh Buh Ray, Big Dick Dudley, Sign Guy Dudley og Joel Gertner. Kendt samlet som The Dudley Boyz, D-Von og Buh Buh Ray dominerede de ECW-tag team divisionen, hvor de satte rekord da de vandt ECW World Tag Team Championship otte gange og besejrede hold som The Eliminators og The Gangstas. D-Von, Buh Buh Ray og Gertner opnåede alle en grad af skændsel for deres vitriolske interviews, som provokerede publikum så meget at de var på grænsen til at gøre oprør.

Eksterne henvisninger 

 
 

Wrestlere fra USA
Hestegræs

Hestegræs (Holcus) er en lille slægt med under 10 arter, som er udbredt i Nordafrika, Mellemøsten, Kaukasus og Europa, herunder Danmark (to af arterne). Det er én- eller flerårige urter med tueformet eller tæppedannende vækst. Bladene er flade, og den endestillede blomsterstand er en mere eller mindre tæt klase, der består af fladtrykte, to-blomstrede småaks uden stak. Den nederste blomst er tvekønnet, mens den øverste er hanlig.

 Fløjlsgræs (Holcus lanatus)
 Krybende hestegræs (Holcus mollis)

 Holcus annuus
 Holcus setiger

 
Flerårige urter
Paneriai-massakren

I efteråret 1941 blev skoven ved Paneriai skueplads for masseeksekution af de baltiske jøder. Sovjet hæren havde gravet store huller beregnet for tanke til flybrændstof.
Efter nazi-besættelsen af Litauen benyttede SS Paneriai udgravningerne, der lå bekvemt i nærheden af banegården, som massegrave for titusinder jøder, sovjetiske krigsfanger og nazi-modstandere.

Starten på myrderierne 
I begyndelsen af august 1941 ankom Einsatzgruppe 9 til Vilnius, og tog straks fat på "arbejdet". Først blev 7-8.000 krigsfanger fra Den røde hær henrettet og inden udgangen af december 1941 var tre fjerdele af Vilnius jøder myrdet.
Ved massakren deltog enheder fra SS og den littauiske milits Ypatingasis Būrys, (), der var en nazi-støttet litauisk aflivningskommando bestående af 50-100 frivillige.

Den endelige løsning på "jøde-problemet" i Litauen 
Ved årskiftet 1941/1942 løb tallet på myrdede op i 47.447.

Eksekutionerne fortsatte til slutningen af 1943, hvor Vilniusghettoen blev opløst. Mellem juli 1941 og august 1944 blev hen ved 100.000 ofre for nazistiske massemord ved jernbaneknudepunktet ved Paneriai.
Det store flertal var jøder, polakker, russere, litauere og romaer fra Vilnius.
Koordinatoren for massemordet var Franz Murer, kendt som slagteren fra Vilnius.

Til en sangkonkurrence udskrevet i Vilniusghettoen foråret 1943 indleverede den dengang 11-årige Alek Wolkowisky "das Lied von Ponar"; sidste vers lyder sådan (egen oversættelse):

Få måneder efter var de sidste jøder fra ghettoen myrdet i skoven ved Paneriai.

Mindelunden i Paneriai 
Det ellers ret flade landskab rundt om Paneriai er præget af højene, der dækker over massegravene. Der er siden plantet træer på stedet og oprettet en fredfyldt mindelund.
Ved indgangen til mindelunden er opstillet et stort fælles monument.
Der ud over, er der opstillet mindesmærker for de myrdede sovjetiske krigsfanger, de myrdede polakker samt et jødisk mindesmærke.
I mindelunden er der et lille museum, hvor én del af Litauens brutale historie bliver fortalt, ved at berette om tragedien og ofrene for Paneriai massakren.

Galleri

Se også 
 Ypatingasis Būrys
 Holocaust i nazi-besatte Litauen
 Den litauiske lokalstyrke
 Litauens Sikkerhedspoliti

Eksterne henvisninger 

 Paneriai Holocaust 
 Skoven ved Paneriai på Wikimapia

Nazikollaboratører fra Litauen
Vilnius
Holocaust i Litauen
Jødedom
Lossbergundersøgelsen

Lossbergundersøgelsen er en tysk militærplan, som blev udarbejdet af oberstløjtnant Bernhard von Lossberg ud videreudviklet under Alfred Jodl i OKW den 15. september 1940. Den nordlige angrebsretning ind i Sovjetunionen blev foretrukket i Barbarossa planen, som blev godkendt af Hitler. Nøgleafsnit:
"For at gennemføre operationerne er det for det første nødvendigt at afgøre, om hovedangrebet skal sættes ind nord- eller sydfor Pripet sumpene
... Fordelene ved at rette hovedangrebet nordfor er følgende: 
 langt bedre muligheder for opmarch (jernbaner)
 interesse at tilføre russerne et hurtigt nederlag i De baltiske lande
 forholdsvis bedre veje i operationens retning 
 mulighed for samarbejde med 21. armégruppe, som udgår fra Finland 
 mulighed for at nå Leningrad og Moskva
Fordelene ved at rette hovedangrebet sydpå er: 
 truet område i Rumænien 
 mulighed for at forsyne de tyske motoriserede enheder fra Rumænien og Galicien (men langt ringere kommunikationslinje efter krydsning af den russiske grænse)
 betydningen af Ukraine.
Anbefalingen er at vælge den nordlige hovedangrebsretning."

"Hvordan samarbejdet mellem de to hovedgrupper i fremrykningen østpå fra Pripet.sumpene efterfølgende skal organiseres, og hvordan det endelige militære mål ser ud, afhænger i vid udstrækning af, om der sker et russisk sammenbrud efter indledende tyske sejre, og hvornår det sker". Tilsvarende argumenter for en nordlig hovedangrebsretning blev fremført den 26. november i den tyske generalstabs projekt.

Noter

Eksterne kilder
Fugate B., Operation Barbarossa, kap. 2 

2. verdenskrig
Herman Jensen (politiker)

Herman Jensen (19132006) var en socialdemokratisk skorstensfejer og politiker, der var borgmester i Middelfart Kommune fra 1962 til 1985.

Liv og karriere 
Jensen blev født i 1913. Som ung blev han lokalformand for Socialdemokratiet, og han blev i 1946 valgt ind i Middelfart Byråd, hvor han sad i 46 år. Han har derudover været formand for Kommunernes Lønningsnævn og med i ledelsen af den fynske kommuneforening. Han døde i 2006, 92 år gammel.

Referencer 

Borgmestre fra Socialdemokraterne
Personer fra Middelfart